# Música Trobada

Música Trobada és un grup de música valencià dedicat a la música antiga i barroca, format per joves intérprets després d'haver realitzat la seua formació en el Conservatori de València, l'ESMUC i altres escoles europees com el Conservatori de Rotterdam, la Cívica Scuola di Milano o l'Acadèmia Reina Sofia.
Va nàixer l'any 2008, utilitzant còpies d'instruments històrics per a apropar-se a la interpretació de la partitura original. El treball de Música Trobada es basa en el descobriment i la transcripció del repertori del segle xviii valencià, combinat amb la interpretació del repertori internacional.La formació està dirigida per Francesc Valldecabres.

## Col·laboracions i interpretacions principals

L'any 2012 en el Centre Cultural de Quart de Poblet, presentà Joan Cabanilles: La música d'un temps. Va interpretar obres d'Henry Purcell i Georg Friedrich Händel en els Concerts d'Hivern 2013-Música a la Capella a La Nau, antiga seu de la Universitat de València. L'any 2016 actuà en el Festival Internacional de Música Antiga i Barroca al castell del Papa Lluna de Peníscola acompanyant a Carlos Mena. En Aldaia recupera l'obra de Pasqual Fuentes i Alcàsser per commemorar el seu 250è aniversari. Ha col·laborat amb l'Orfeó Universitari de València. Participa en la 37 Setmana Internacional de Música de cambra de Montserrat.
En març del 2018 va interpretar Stabat Mater d'Alessandro Scarlatti, a la XXI Setmana de Música sacra de Requena. També l'any 2018, amb Edu Comelles, al Palau de la Generalitat Valenciana, barrejant les sonoritats de la formació i l'electrònica dels ordinadors, van interpretar la Passió segons Sant Joan, obra religiosa composta per Johann Sebastian Bach, entre altres obres.

## Nominacions

En octubre del 2018 l'Institut Valencià de Cultura de la Generalitat Valenciana, ha nominat la Capella de Ministrers, l'Orquestra Filharmònica de la Universitat de València, Piacere dei Traversi i Música Trobada, al guardó de millor disc de recuperació de patrimoni musical, en els I Premis Carles Santos de Música Valenciana.

## Referències

* ↑ Cultural TV, Música Trobada
* 1 2 Música Antigua, La música d'un temps, del grupo Música Trobada, 05-02-2012
* ↑ El Periódico, El Centre Cultural El Casino acoge esta noche la presentación del CD "Joan Cabanilles: La música d'un temps", del grupo Música Trobada, 03-02-2012
* ↑ Levante, El Mercantil Valenciano, Música Trobada actúa en la Asunción de Alboraia, 16-01-2017
* ↑ Universitat de València. Aula de Música. Vicerectorat de Cultura i Igualtat. Concerts d'Hivern 2013-Música a la Capella
* ↑ Levante, El Mercantil Valenciano, Els joves músics de Música Trobada arriben al festival de Peníscola, 05-08.2016
* ↑ Valencia Plaza, Música Trobada recupera l'obra de l'aldaier Pasqual Fuentes per commemorar el seu 250è aniversari, 31-10-2017
* ↑ «40 Festival de Música Ensems. Conservatori Superior de Música, Orfeó Universitari de València». Arxivat de l'original el 2018-10-18. [Consulta: 31 octubre 2018].
* ↑ «Ajuntament de Montserrat, Música Trobada. 3r concert de la 37 Semana Internacional de Música de Cámara». Arxivat de l'original el 2018-10-31. [Consulta: 31 octubre 2018].
* ↑ Ajuntament de Requena, XXI setmana de Música Sacra, 30-03-2018
* ↑ Diari La Veu, Música Trobada i Edu Comelles, el maridatge de l'electrònica amb partitures amb 300 anys d'història
* ↑ Institut Valencià de Cultura de la Generalitat Valenciana, I Premis Carles Santos de la Música Valenciana, 04-10-2018

## Enllaços externs

* Web oficial de Música Trobada
* Els villancets en valencià de Pasqual Fuentes (1721-1768) pel grup Música Trobada